mÓn d'animaciÓ | CURTMETRATGE: CUERDAS
CURTMETRATGE: CUERDAS
Desenvolupar els valors del respecte, l’amistat i la inclusió
Posar-nos en el lloc de les altres persones (Empatia)
Aprendre a acceptar la diversitat
El curt anomenat “Cuerdas” (https://www.youtube.com/watch?v=4INwx_tmTKw)
Comencem veient el curt “Cuerdas”.
Després de veure el curt, parlem amb els nostres fills i filles sobre ell i li fem algunes preguntes per veure si ho han comprés:
A quins jocs juga Maria? – En quins jocs fa participar al seu amic? – Què fan a l’hora del pati? – Què fan el dia que no ixen al pati? – De què es difressen? – Quin objecte agafa Maria de la cadira de rodes? – Quin treball té Maria quan es fa gran?- Com ho saps? – Per què el curt acaba mostrant el canell de Maria?
A continuació fem una reflexió sobre el curt amb preguntes com: Per qué la pel·lícula es diu “Cuerdas”? – Quin és el missatge que vol transmetre la història? – Què has aprés de la pel·lícula?
Continuem parlant amb els nostres fills i filles sobre la diversitat. Els expliquem que totes les persones som diferents i úniques, però que això no vol dir que siguem millors que ningú. Quan es tracta pitjor a unes persones que a altres per algunes de les seues diferències es denomina discriminació.
Els fem algunes preguntes més: Què té d’especial Maria? – Què té d’especial Nico? – Quines limitacions té Maria? – Quines limitacions té Nico? – Quins problemas físics té Nico? – Quines coses no pot fer? – Quines coses sí que pot fer?
Per últim, li preguntem com es sentiria ell o ella si algú el tractara malament per com és.
*És molt important que parlem de diversitat funcional quan parlem de Nico i no de discapacitat ni minusvalia.
Per finalitzar el taller, li proposem una activitat. Proposem al nostre fill o filla que es convertisca en Nico i que no puga moure cap part del seu cos, que només es puga moure gràcies a nosaltres. Aleshores, agafem un cordell i ens nuguem al nostre fill o filla al nostre cos per les cames i els braços de manera que només puga fer els moviments que nosaltres fem. Després li preguntem com s’ha sentit i què farà si al futur es troba amb un xiquet/a d’aquestes característiques.
Aquesta activitat és una manera de que els nostres fills i filles puguen empatitzar amb Nico i que si alguna vegada es troben amb una persona amb diversitat funcional, sàpiguen com tractar-la.
EXPERIMENT: LLUVIA DE ALBÓNDIGAS
TALLER: EL CAZO DE LORENZO